NaiveNeuron/SloPal huggingface dataset:
Osuský, Peter, poslanec NR SR (2016-09-13):
Ďakujem za slovo, vážený pán predseda. Vážená snemovňa, na úvod paradoxne od lekára drobné právne okienko. Pred nejakými desiatkami minút sa docent práva kolega poslanec Číž viac-menej naviezol do Milana Laurenčíka, vytýkajúc mu, že číta svoje vystúpenie. Nie som právnik, ale ak je v zákone napísané, v zákone o rokovacom poriadku, že „spravidla“, tak to zároveň znamená, že v zásade aj nikdy. To je úmysel zákonodarcu, keď dá do zákona slovo „spravidla“. Lebo ak by tam nedal slovo „spravidla“, tak tam iste bude napísané, že vystupujúci poslanec prednáša voľne svoje vystúpenie. Ak je tam napísané „spravidla“, to znamená, že aj akokoľvek inak. Tak to je malá právna poznámka na adresu docenta práva, kolegu Číža, pretože tento spôsob, ktorým atakoval Milana Laurenčíka, nebol dôvodný. Po tom, aby nebolo stále smutno, jedna anekdota. Krásna, mladá dáma sa prihovorí uznávanému literárnemu bardovi vyššieho veku a britkého jazyka slovami: „Majstre, my keby sme sa vzali a mali by sme dieťa, predstavte si, aké by bolo? Bolo by krásne po mne a inteligentné po vás.“ Britký bard odpovedal: „Áno, krásna, mladá dáma, ale predstavte si, že by to bolo naopak.“ Tento nie veľmi pekný, hrdzavý a občas aj drzo arogantný, význačný predstaviteľ, poviem celkom smelo, britskej drámy a literatúry, bol George Bernard Shaw, o ktorom som sa k môjmu úžasu dozvedel dnes, v jednom z vystúpení, že bol Američan. On bol Ír. Bol to pôvodne, kým bol plešivý Ír, bol to hrdzavý Ír, jak keby ho jedna írska mater mala a iste by sa bránil tomu, že on, ktorý žil celý svoj život a narodil sa na to, čo sa hovorí Spojené kráľovstvo, by bol vyhlásením Národnej rady alebo jedného jej poslanca prehlásený za Američana. Toľkoto literárne okienko. Ešte z ďalších vecí by som rád povedal, a to neberte, pán predseda, osobne, lebo vy ste v tom Kryme nebol, ale keď sa v kaviarni hotela Krym zakladala Slovenská národná strana za účasti Mariána Andela, Víťazoslava Mórica, Jozefa Prokeša, tak si osvojila, aj keď možno, že kolega Hrnko bude hovoriť niečo iné, návrh Mariána Andela nazvať ich zoskupenie Slovenskou národnou stranou. (Prerušenie vystúpenia predsedajúcim.)
B. Bugár, podpredseda NR SR: (2004-06-18):
Pán poslanec Paška.
Kažimír, Peter, podpredseda vlády a minister financií SR (2013-09-03):
Primárnym cieľom novely je opäť zníženie administratívnych nákladov súvisiacich s vedením účtovníctva a automaticky je s tým spojené aj zmiernenie povinností najmä pre malé podniky. Zavádzame kategóriu mikroúčtovných jednotiek. V tomto zákone ju naozaj zavádzame. Čiže zopakujem, pôjde o podnikateľov, ktorí spĺňajú aspoň dve z troch veľkostných podmienok: ich majetok je najviac 350-tisíc eur, ich maximálny obrat 700-tisíc eur a počet zamestnancov je najviac 10. Mikroúčtovná jednotka môže zostavovať účtovnú závierku vo výrazne skrátenej forme. Jej rozsah sa skráti z dnešných 45 strán na 8. Zo 45 na 8. Mikroúčtovná jednotka nemá povinnosť oceňovať reálnou hodnotou cenné papiere, deriváty. Má možnosť časovo nerozlišovať ku koncu účtovného obdobia stále sa opakujúce nevýznamné položky nákladov. Na Slovensku spĺňa podmienky pre mikroúčtovnú jednotku cca 60 % podnikateľov. Pre predstavu, očakávaná celková úspora počtu strán na účtovnej závierke, ktorú som spomínal, je 2,6 mil., na vyše 2,5 mil. strán. Ak to všetci využijú z tých 60 % podnikateľov, tak ušetria 2,6 mil. strán vypisovaných tlačív. Pre všetky účtovné jednotky sa navrhuje zverejňovanie účtovnej závierky a výročnej správy prostredníctvom registra účtovných závierok, ktorý nahradí povinnosť zverejnenia v Obchodnom vestníku. Register účtovných závierok bude dostupný pre verejnosť, štátne a verejné inštitúcie. Znižuje sa periodicita inventarizácie majetku. Pre dlhodobý majetok sa predlžuje lehota z 2 rokov na 4 roky a peňažné prostriedky v hotovosti zo 4-krát za účtovné obdobie sa znižuje na 1-krát za účtovné obdobie. Zaniká povinnosť účtovať o odloženej dani, ak účtovná jednotka už nemá povinnosť nechať si overiť účtovnú závierku audítorom. Zaniká povinnosť ocenenia cenných papierov a derivátov reálnou hodnotou pre fyzické osoby a účtovné jednotky, ktoré neboli zriadené na účely podnikania, a zjednodušujú sa účtovné predpisy v oblasti odpisov a opravných položiek pre účtovné jednotky, ktoré nie sú zriadené na účely podnikania. Takisto priamo na rokovaní vlády ešte pri tomto vládnom návrhu boli aj zvýšené hranice na povinnosť auditu, výkonu auditu. Všetko na úvod. Ďakujem veľmi pekne.
Malatinec, Roman, poslanec NR SR (2023-11-16):
Ďakujem pekne, pán predsedajúci. No dovoľte aj mne reagovať na pani kolegyňu Remišovú. Ja som čakal, že sa dotkne aj ministerstva, ktoré ona samostatne riadila, a keďže hovorila o tom, že len my berieme a oni dávali, tak chcem pripomenúť pani ministerke, aké mali dopady ich vlády. Ja budem narábať s číslami, konkrétnymi. Vláda Slovenskej republiky za vašich čias, resp. vládne politické väčšiny v Národnej rade Slovenskej republiky na základe, že ste, zvýšenie daňového bonusu, valorizácia platov bez adekvátnych kompenzácií samosprávam, budem hovoriť za Banskobystrický samosprávny kraj, kedy ste tento kraj obrali o 24,3 milióna eur. Keď hovoríme krát osem, tak si viem predstaviť celkom slušnú sumu, o aké peniaze ste pripravili samosprávy, ktoré robia aktivity a projektové zámery v rámci celého Slovenska. Takisto sa vám podarila jedna neskutočná vec, pani kolegyňa Remišová, kedy ste ako ministerka nakontrahovali viacej finančných zdrojov, ako ste mali. Zazmluvnili ste viacej peňazí, ako ste mali na kôpke na prerozdelenie. A teraz žiadajú ministerstvá a robia korekcie a keď kolegovia aj z Progresívneho Slovenska sa pýtali, že či budeme podporovať školstvo, či budeme podporovať samosprávy, tak áno, ale korekcie, ktoré nám teraz pýta ministerstvo na vašich rozhodnutiach, tak napríklad na školu v Banskej Štiavnici musíme vrátiť 1,085 mil. Takže čakal som, že bude vecná diskusia k regionálnemu rozvoju z vašej strany, ale, žiaľ, sme sa jej nedočkali... (Prerušenie vystúpenia časomerom.)
P. Paška, predseda NR SR: (2007-10-25):
Otváram rozpravu. Pani poslankyňa Sabolová. Pán minister, budete taký láskavý ešte, lebo vzniklo nedorozumenie. Pán minister požiadal o otvorenie rozpravy, ak som tomu dobre rozumel. V zákone, ktorý prečítal. Je to prerušený bod rokovania. I. Valentovič, minister zdravotníctva SR: Požiadal som o otvorenie rozpravy k vládnemu návrhu zákona, ktorým sa mení a dopĺňa zákon č. 581/2004 Z. z.
Hrnčiar, Andrej, podpredseda NR SR (2017-09-11):
Dve faktické poznámky. Nech sa páči, pani poslankyňa Verešová.
Žiga, Peter, podpredseda NR SR (2024-04-17):
Pýtam sa, či sa chce niekto do rozpravy prihlásiť ústne. Končím možnosť prihlásiť sa do rozpravy ústne. Traja poslanci. Ako prvý pán poslanec Janckulík.
Paška, Pavol, predseda NR SR (2012-06-28):
Pán poslanec Sulík, pán poslanec Sulík, ja vás poprosím, máme rozpravu k bodu.
Laššáková, Jana, podpredsedníčka NR SR (2013-04-16):
Nech sa páči, pán poslanec Zajac, máte slovo.
Danko, Andrej, podpredseda NR SR (2024-04-30):
Ďakujem. Dávam slovo spravodajkyni, ktorú určil navrhnutý gestorský výbor pre pôdohospodárstvo a životné prostredie, poslankyni Zuzane Matejičkovej.
P. Hrušovský, predseda NR SR: (2003-04-09):
(Hlasovanie.) Prítomných je 120 poslancov, za návrh 118, nehlasovali 2. Návrh sme schválili. Ďakujem pánovi poslancovi Rusnákovi. Prosím teraz pána poslanca Přidala, aby z poverenia gestorského výboru uvádzal hlasovanie k vládnemu návrhu zákona o podmienkach uvedenia biocídnych výrobkov na trh. Nech sa páči, pán poslanec Přidal.
I. Mikloš, podpredseda vlády a minister financií SR: (2003-06-26):
Čo sa týka toho, čo hovoril pán poslanec Maxon, že chýba analýza dôsledkov, tá analýza je najdôležitejšia z hľadiska vývoja inflácie, pretože zvýšenie alebo skoršie zvýšenie spotrebných daní bude mať za následok vyšší rast cien. Ale analýza ukazuje, že napriek tomuto pôvodne nepredpokladanému zvýšeniu spotrebných daní k 1. 7., resp. 1. 8., celková predpokladaná miera inflácie v tomto roku nebude vyššia, ako bola tá, ktorú sme predpokladali v návrhu štátneho rozpočtu bez tohto zvyšovania spotrebných daní. To je, myslím si, podstatné aj z hľadiska podnikateľského prostredia, aj z hľadiska dôsledkov týchto zmien. Čo sa týka toho, čo hovoril pán poslanec Hanzel, ja musím povedať, že veľmi oceňujem taký vecný, konštruktívny charakter tých jeho príspevkov, aj snahu hľadať riešenia v oblastiach, ktoré sú problémom. Čiže ja súhlasím s tým, že napríklad to, čo ste hovorili v tej cestnej doprave, tak je a možno by to naozaj mohlo pomôcť, ale nemôžem súhlasiť s tým účelovým viazaním daňových príjmov. Asi by sme si mali uvedomiť, že týmto nejakým účelovým viazaním nebude viac prostriedkov, hej. To je stále ten istý balík prostriedkov. A ak sú veci, a tieto napr. možno sú, ja nevylučujem, že áno, kde by to malo byť prioritou, tak je to však priorita, o ktorej by mala rozhodovať vláda a nemali by byť navždy určené takto priority, lebo zákony sa nerobia, alebo nemali by sa robiť na pár týždňov alebo mesiacov. Čiže nie je dobré zákonmi určovať a viazať účelové použitie na nejaké priority, aj keď tým nevylučujem, že tie priority, ktoré ste pomenovali, môžu byť veľmi účelné a opodstatnené a odôvodnené. Ale chcem povedať, že koncepcia daňovej reformy je postavená, práve to, čo ste povedali na príklade tých podnikov, že treba aj sporiť výdavky, aj prijímať nejaké rozvojové plány, tá daňová reforma má byť práve silným stimulom pre vyšší a udržateľný ekonomický rast, pre vyšší prívod investícií, pre vyššiu tvorbu pracovných príležitostí, ak k znižovaniu výdavkov dochádza. Nechcem tu teraz zdržiavať tým, kde, aj keď iste sú rezervy, mohlo by sa postupovať aj rýchlejšie. Ale k pozmeňujúcim návrhom chcem povedať, že neodporúčam schváliť tie pozmeňujúce návrhy, ktoré predniesli pán poslanec Maxon, pán poslanec Karlin a pán poslanec Hanzel. Odporúčam schváliť tie dva pozmeňujúce návrhy, ktoré prijal gestorský výbor. Jeden sa týka odpočtov a zdaňovania pri zelenej nafte pri podnikateľských subjektoch, ktoré ukončili svoju činnosť, a druhý sa týka účinnosti tohto zákona nie od 1. 7., ale od 1. 8. Ďakujem pekne za pozornosť. Z. Martináková, podpredsedníčka NR SR: Pán spravodajca, chcete sa vyjadriť k rozprave? Nie. Budeme pokračovať ďalším bodom programu, a to druhým čítaním o vládnom návrhu zákona, ktorým sa mení a dopĺňa zákon Národnej rady Slovenskej republiky č. 289/1995 Z. z. o dani z pridanej hodnoty v znení neskorších predpisov . Návrh zákona máte ako tlač 271, spoločnú správu výborov ako tlač 271a. Poprosím pána ministra financií, aby vládny návrh zákona odôvodnil.
Vašečka, Richard, poslanec NR SR (2022-10-06):
Vážený pán predsedajúci, vážený pán minister, kolegyne, kolegovia, chcel by som povedať krátko dve veci. Prvá, ako predseda školského výboru, teda oficiálne výboru pre vzdelávanie, vedu, mládež a šport by som chcel srdečne privítať pána ministra na našom rokovaní a popriať mu veľa úspechov a takej ochoty a dobrých výsledkov našej spolupráce aj tu s Národnou radou, konkrétne aj so školským výborom. Takže vitajte, pán minister, všetko dobré! A moja druhá poznámka k tej konkrétnej zmluve, ktorú teraz prerokovávame. Možno si povieme, máme tu toľko starostí, riešime zdravotníctvo, riešime školy, riešime energetickú krízu, nejaká vesmírna agentúra, čo my kde, ako, nejaký, máme nejakých kozmonautov, nejakého Remeka, nejakému Bellu a tak ďalej. Chcem povedať, že je to veľmi dôležitá vec pre Slovensko, už aj tak ako to povedal pán minister, už aj v súčasnosti. Vidíme veľmi dobrý príklad, napríklad nám vo veľmi blízkej Českej republike. Tu nehovoríme teraz o tom, že budeme dopravovať niekoho na obežnú dráhu, nejakých kozmonautov. Hovoríme práve o príležitosti pre slovenský priemysel, slovenské strojárstvo, ale hlavne pre slovenskú vedu, pretože my v oblasti vedy, v oblasti softvéru už teraz dobre spolupracujeme. Na základe tejto zmluvy budeme môcť spolupracovať ešte lepšie a skutočne to prináša také, také aktivity alebo produkcie, ktoré súvisia s takou vysokou pridanou hodnotou. Viete, keď Sovieti a Američania súťažili, že kto prvý príde na Mesiac, tak to bolo možno viac politické, možno viac vojenské. Ale vďaka tomu máme napríklad teflón a suchý zips. To sa vymyslelo práve počas toho, ako prebiehali tieto preteky. A to chcem povedať aj teraz, že naozaj, ak sa zapájame do tohto vesmírneho programu, do tejto spolupráce s európskymi štátmi v oblasti kozmického výskumu, tak je to naozaj veľmi prínosné pre Slovensko. A keby som to bral ako slávny klasik a že za tie peniaze to stojí, je to naozaj drobná vec, ale pre Slovensko to môže byť významná záležitosť. Myslím, že by bolo dobré, aby sme to naozaj všetci podporili a boli si vedomí toho prínosu pre Slovensko, pre Slovenskú republiku. Ďakujem pekne.
P. Hrušovský, predseda NR SR: (2003-09-09):
(Hlasovanie.) Prítomných je 134 poslancov, za 91, proti 27, zdržalo sa 16. Konštatujem, že návrh sme schválili. Teraz poprosím pána poslanca Mikuša, aby z poverenia gestorského výboru predniesol návrhy k prerokúvanému vládnemu návrhu zákona o súdnych poplatkoch a poplatkoch za výpis registra trestov. Nech sa páči, pán poslanec Mikuš.
Laššáková, Jana, podpredsedníčka NR SR (2012-06-19):
Pán podpredseda vlády, zaujmite miesto pre navrhovateľov. A teraz dávam slovo spravodajcovi, ktorého určil navrhnutý gestorský výbor, výbor pre financie a rozpočet, pánovi poslancovi Kamenickému. Nech sa páči.
Laššáková, Jana, podpredsedníčka NR SR (2015-09-29):
Pán poslanec Hrušovský, nech sa páči.
Rafaj, Rafael, poslanec NR SR (2011-05-26):
Pán poslanec, na dve veci zareagujem. To, čo ste sa snažili spochybniť, že čo platí v Maďarsku, vraj nemá platiť na Slovensku. To si mysleli aj Srbi, do nedávna aj väčšina medzinárodného spoločenstva a tento status bol narušený, naoktrojovaný a Albánci tam získali samostatnosť. Krajanské preukazy boli vydané tiež na základe zákona z roku 2001. A takisto sa realizuje podpora na základe týchto preukazov pre deti, aby sa umiestňovali na maďarské školy, resp. školy s vyučovacím jazykom maďarským. Sú motivované sumou 7 000 forintov. Takisto cezhranične tie peniaze idú z Budapešti. O štátne občianstvo Maďarskej republiky na základe dvojakého občianstva už takisto požiadali aj Slováci, aj sedemtisíc Ukrajincov, aj dvadsaťsedemtisíc Rumunov. Tak o čom tu rozprávate? Ako zabránite? Čo na tých hraniciach sú nejaké siete natiahnuté, aby neplatili zákony? Dobre viete, že to tak nie je, a maďarská politika si brúsi zuby čoraz viac na Slovensko a jeho štátnych občanov. Taká kabinetná politika, ktorú nám tu podsúvate, sa neosvedčila ani v roku 1938 pri Mníchove, ani pri Viedenskej arbitráži a ani pri pakte Molotov – Ribenttrop. A nakoniec ohradím sa v mene SNS. Akéže vykrikovanie, prosím vás, slovenský pes tu len šteká a maďarský pes nás tu hryzie. A vy by ste boli najradšej, keby ten slovenský psík len tichučko kňučal.
Laurenčík, Milan, podpredseda NR SR (2020-06-03):
Pán poslanec Ondrej Dostál.
Blcháč, Ján, poslanec NR SR (2024-04-17):
Ďakujem. Pripomínam tiež členom výboru pre financie a rozpočet dnes o dvanástej v miestnosti 31. Ďakujem.
Sulík, Richard, podpredseda vlády a minister hospodárstva SR (2020-07-07):
Tak sa teda chcem ospravedlniť a už sa mi to nestane.
Dostál, Ondrej, poslanec NR SR (2016-04-27):
Ďakujem. Ja by som len upresnil, že tá slovná hračka s menom pána poslanca a vtedajšieho podpredsedu vlády Vážneho, že „problém s čerpaním eurofondov je Vážny“, nepochádza od pána poslanca Beblavého, on ju tu iba pripomenul, pochádza z bilbordov, predvolebných bilbordov strany MOST – HÍD, súčasného koaličného partnera strany SMER – sociálna demokracia. Preto možno by sme mohli trochu vážiť slová aj s tým, že „keď ťa hlupák haní, ako by ťa chválil“. Nazývať koaličných partnerov hlupákmi, myslím, že to neprispeje k dobrej atmosfére v rámci vládnej koalície. Ten obraz, ktorý tu pán poslanec a bývalý podpredseda vlády Vážny načrtol, je úplne iný ako ten, ktorý je obsiahnutý v dôvodovej správe k návrhu zákona a hlavne v dôvodovej správe k návrhu na skrátené legislatívne konanie. Je taký oveľa pozitívnejší, pokojnejší a lepší. Pán poslanec Simon tu opakovane vyzýval pána podpredsedu vlády Pellegriniho, aby povedal, na ktorých ministerstvách je ten alarmujúci stav, ako je to napísané v dôvodovej správe. Doteraz nedostal odpoveď. Možno ju dostane v rámci záverečného slova. Ale aj pán poslanec Vážny hovorí, že nesúhlasí s tým hodnotením, že stav je alarmujúci, a asi k tomu má čo povedať ako bývalý podpredseda vlády pre investície, asi o tom niečo vie. Takže aj ja sa pýtam, je, alebo nie je ten stav alarmujúci? Lebo ak je, tak pán poslanec Vážny sa mýli a nehovorí pravdu a vlastne asi je on tiež za to zodpovedný. Ale ak nie je, ak má pravdu, tak potom neexistujú dôvody pre skrátené legislatívne konanie vôbec žiadne.
Petrák, Ľubomír, poslanec NR SR (2015-12-04):
Chcem oznámiť cteným kolegom a kolegyniam z mandátového a imunitného výboru, že zasadnutie mandátového a imunitného výboru sa bude konať v utorok o 12.00 hod. v tradičnej miestnosti. Ďakujem pekne.
P. Paška, predseda NR SR: (2008-04-02):
(Hlasovanie.) 140 prítomných, 77 za, 20 proti, 42 sa zdržalo, 1 nehlasoval. Konštatujem, že   sme  schválili   vládny   návrh novely zákona č. 200/1998 Z. z. o štátnej službe colníkov a zákona č. 652/2004 o orgánoch štátnej správy v colníctve . Pán predseda výboru pre financie, rozpočet a menu poslanec Jozef Burian uvedie hlasovanie v druhom čítaní o vládnom návrhu zákona, ktorým sa mení a dopĺňa zákon č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení zákona č. 618/2004 Z. z. o zmene a doplnení niektorých ďalších zákonov. Je to tlač 528.
Laššáková, Jana, podpredsedníčka NR SR (2014-11-08):
Ale nie, nie! Nie, pán Matovič (rečník opätovne zapol videozáznam), nemôžte to púšťať ešte raz, naozaj dodržujte rokovací poriadok (paralelne však už beží spomínaný videozáznam)! Raz ste to pustili, ale myslím si, že... Poprosím vás, nebudem sa s vami hádať.
B. Bugár, podpredseda NR SR: (2005-12-07):
Ľ. Navrátilová, poslankyňa: Pán kolega Ševc, je tu jeden problém, keď sme hlasovali o tom v Národnej rade, či vstúpime do NATO, alebo nie, pri argumentácii sme naozaj hovorili o tom, že samostatná obrana tohto štátu by bola drahšia ako obrana v rámci nejakého celku. My sme nikdy nehovorili, že rozpočet rezortu obrany sa bude krátiť. To je, prosím, mylná interpretácia a som presvedčená, že sme urobili dobre. A druhá poznámka, ja by som rada diskutovala o tom, čo je to národná idea štátneho rozpočtu, lebo ja naozaj pod takýto pojem neviem, čo sa skrýva. Či je to priorita v nejakých rezortoch a potom ju treba pomenovať, ale takto to vyzerá, prepáčte, ale smiešne. Ďakujem.
Laurenčík, Milan, podpredseda NR SR (2020-11-05):
Ďakujem, pán podpredseda. Teraz pristúpime k odpovediam členov vlády na otázky poslancov podľa vyžrebovaného poradia. Prvá otázka je od poslanca Tomáša Šudíka na ministra školstva, vedy, výskumu a športu Branislava Gröhlinga. Je tu pán Tomáš Šudík? Áno, je tu. Otázka znie: „Vážený pán minister, moja otázka smeruje na mládežnícku politiku, konkrétne by nás mladých ľudí zaujímal váš postoj k mládežníckym parlamentom. Doposiaľ je mládežnícky parlament zakotvený len v zákone o podpore práce s mládežou. V mládežníckych parlamentoch však pôsobí stovky mladých ľudí, ktorí sa zaujímajú o aktívne občianstvo a o život vo svojich obciach a zbierajú podnety od mladých ľudí pre primátorov, starostov či obecných poslancov. Nemyslíte si, že by mládežnícky parlament po vzore ostatných štátov, napríklad Poľska, mal byť zakotvený aj v zákone o obecnom zriadení? Neplánujete pre takéto mládežnícke parlamenty vyčleniť v grantových schémach ministerstva školstva financie na ich rozvoj?“ Pán minister, máte slovo na odpoveď.
P. Paška, predseda NR SR: (2006-12-06):
(Hlasovanie.) 139 prítomných, 1 za, 94 proti, 43 sa zdržalo, 1 nehlasoval. Uvedené body sme neschválili. Ďalej.
Bugár, Béla, podpredseda NR SR (2017-05-16):
Nech sa páči (povedané s pobavením), prezentujme sa a hlasujme. (Hlasovanie.) Prítomných 139 poslancov, za návrh 39, proti 17, zdržalo sa 83. Návrh nebol schválený. Prosím teraz pána poslanca Gogu, aby ako spravodajca uviedol hlasovanie v prvom čítaní o návrhu poslanca Gröhlinga, Jurzycu, Klusa a Poliačika na vydanie zákona, ktorým sa mení a dopĺňa zákon č. 61/2015 Z. z. o odbornom vzdelávaní (tlač 534). Nech sa páči. (Hlasovanie o návrhu poslancov Národnej rady Slovenskej republiky Branislava Gröhlinga, Eugena Jurzycu, Martina Klusa a Martina Poliačika na vydanie zákona, ktorým sa mení a dopĺňa zákon č. 61/2015 Z. z. o odbornom vzdelávaní a príprave a ktorým sa dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov , tlač 534.)
T. Cabaj, podpredseda NR SR: (2009-06-24):
O ospravedlnenie svojej neúčasti na dnešnom rokovacom dni písomne požiadali títo poslanci: Milada Belásová, Jozef Ďuračka, Ján Golian, Jaroslav Izák, Eduard Kukan. Panie poslankyne, páni poslanci, pristúpime k druhému čítaniu o vládnom návrhu zákona o pedagogických zamestnancoch a o zmene a doplnení niektorých zákonov . Vládny návrh zákona máme tlač 958. Spoločnú správu výborov máte ako tlač 958a. Prosím podpredsedu vlády a ministra školstva Slovenskej republiky Jána Mikolaja, aby vládny návrh zákona odôvodnil.
Grendel, Gábor, podpredseda NR SR (2021-06-18):
Ja som nerozhodol, pán poslanec, rozhodlo plénum všeobecným súhlasom. Je to v zázname, dá sa to pozrieť a porovnať to s realitou. A ak v zázname zistíte, že je to tak, ako hovoríte, ja preruším schôdzu, preruším vystúpenia poslancov Európskeho parlamentu a umožním vám dokončiť vaše vystúpenie. Takže, kolegyne, kolegovia, ako prvá z poslancov Európskeho parlamentu vystúpi pani poslankyňa Miriam Lexmann, nech sa páči.
Laššáková, Jana, podpredsedníčka NR SR (2015-04-15):
S reakciou pán poslanec, poprosím vás, pán spravodajca, chcete reagovať na vystúpenia poslancov? (Reakcia spravodajcu.) No tak bolo treba. (Reakcia spravodajcu.) Nemáte kartu. Tak nech sa páči, ale vás zapli, môžte, môžte reagovať. (Reakcia z pléna.) Nie, nie, nie. (Reakcia z pléna.) Z miesta, z miesta, nech sa páči, lebo by ste znova otvorili.
P. Markovič, poslanec: (2007-02-02):
No a chcel by som len doplniť pána poslanca Štefanca v tom, na čo pozabudol, o tom vašom vzťahu k súkromnému vlastníctvu svedčia určite aj posledné návrhy, na ktoré teda čakáme v súvislosti so súkromnými zdravotnými poisťovňami. Ďakujem pekne. (Potlesk.)
Laššáková, Jana, podpredsedníčka NR SR (2015-06-30):
Na vystúpenie pána poslanca s faktickou poznámkou pán poslanec Hlina. Končím možnosť prihlásiť sa s faktickými poznámkami. Nech sa páči, pán poslanec.
Z. Kramplová, poslankyňa: (2007-03-27):
Ja by som sa len chcela spýtať, že rozprávala som iným jazykom ako slovenským? Myslím, že rozprávala som po slovensky, len vy počujete len to, čo chcete počuť, a myslíte si, že len to, čo vy rozprávate, je pravda a máte pravdu vy a vždy len vy. Prosím vás, počúvajte aj nás a myslím, že to, čo som povedala, s čím som vystúpila, bolo jasné. Nehovorila som to, že my sme za našej vlády pritiahli viac investícií ako vy. Hodnotila som integračné obdobie veľmi v krátkosti s tým, že na ekonomiku Slovenska, áno, bolo pozitívnym efektom to, že prišli investori. Ja som nehovorila v akom období. Ja som obdobie rokov 1993 – 1998 spomenula len v súvislosti s ekonomickou dimenziou diplomacie, keď boli naše zastupiteľstvá obsadzované systematicky zástupcami, obchodnými zástupcami. Dnes, vážený pán Mikloš, vážená pani Vášáryová, napríklad pre celý región Latinskej Ameriky máme jedného obchodného zástupcu v Mexiku a nič viacej. Za našej vlády tento systém bol rozpracovaný a fungoval. Pokiaľ ide o dohody medzi ministerstvom hospodárstva a ministerstvom zahraničných vecí, tieto dohody existujú, platia a sú stále k nahliadnutiu a k realizovaniu. Len je smutné to, že tieto dohody sa nerealizujú. Treba ich oprášiť a treba ich realizovať. A keď je niekde nejaká chyba, treba ju opraviť. Odporúčam vám všetkým, ktorí sa zaoberáte zahraničnou politikou, aby ste si dôkladne prečítali materiál, ktorý sa týka ekonomického aj politického rozmeru diplomacie Belgicka, ktorý je veľmi dobre spracovaný, kde sú zapracované skúsenosti z rozvinutých štátov sveta, a myslím si, že bude veľkým podnetom aj pre vás, pre opozičných politikov, ale najmä pre naše ministerstvo zahraničných vecí a pre vládu Slovenskej republiky. Ďakujem.
T. Cabaj, podpredseda NR SR: (2009-06-18):
Druhá otázka bola vyžrebovaná od poslanca Branislava Bačíka. Adresovaná je ministerke práce, sociálnych vecí a rodiny Slovenskej republiky pani Viere Tomanovej. Otázka znie: „Vážená pani ministerka, aké sú národné priority rozvoja sociálnych služieb v SR a priority vášho ministerstva na roky 2009 – 2010?“ Nech sa páči, pani ministerka, prosím, odpovedajte.
Jasaň, Viliam, poslanec NR SR (2013-04-16):
Ďakujem, pán predsedajúci, ja len dve poznámky. Tá prvá. Ja úplne nechápem, prečo sa tvárite, že len my odmietame vaše návrhy opozičné. Ja som bol tiež v opozícii a nám sa stalo presne to isté. Aj ja som bol presvedčený, že naše návrhy sú tie dobré, a tiež som sa s tým stretol, že ste ich všetky odpálili. Tým nechcem tvrdiť, že je to správne. Nie je to správne, určite nie. Ale nechápem ten plač alebo to tu nám neustále vytkýnanie, že my prečo to robíme. Nie je to správne, ale, žiaľ, je to taká prax, bohužiaľ, možno. Druhý príklad, spomenuli ste mladého živnostníka. Ja vám poviem živnostníka, ktorý sa stal vo svojich 40 rokoch živnostníkom z donútenia, lebo ináč by prácu nemal, a robil až do odchodu do dôchodku ťažkú prácu v lese ako pilčík a zamestnávateľ mu povedal, že keď budeš robiť ako živnostník, dostaneš toľko peňazí, keď by som ťa ja zamestnal, dostaneš toľkoto peňazí, vyber si. A on si vybral, že to viac. Ale nepovedal mu, že on bude musieť platiť odvody. Ale to sú väčšinou ľudia, ktorí sa nevyznajú v zákonoch, nemá im kto poradiť. Teraz išiel do dôchodku, dostal 252 dôchodok. A my sme proti takýmto živnostníkom. Takíto živnostníci, predsa nemôže byť len niekto z donútenia preto, aby ten, kto ho zamestnáva, mal z toho úžitok. A v tom sa trošku odlišujeme. Všetko. Ďakujem.
Grendel, Gábor, podpredseda NR SR (2023-02-16):
Ďakujeme pekne, pán poslanec. Dávam slovo spoločnej spravodajkyni z výboru pre financie a rozpočet pani poslankyni Anne Miernej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru.
Kollár, Boris, predseda NR SR (2023-06-21):
Vážené kolegyne, vážení kolegovia, prosím, zaujmite miesto v sále. Vážené pani poslankyne, páni poslanci, budeme pokračovať. S procedurálnym návrhom vystúpi pán poslanec Svrček a pán poslanec Cmorej. Nech sa páči, pán poslanec Svrček, máte slovo.
B. Bugár, podpredseda NR SR: (2001-11-28):
Podľa § 23 ods. 3 zákona o rokovacom poriadku o ospravedlnenie svojej neúčasti na dnešnom rokovacom dni písomne požiadali poslanci: Andrejčák, Bárdos, Bauer, Benčat, Cagala, Danko, Engliš, Fico, Gajdoš, Hóka, Chudík, Kačic, Krajči, Kujan, Malíková, Mušková, Orava, Palacka, Slobodník, Tkáč, Suchár, Šťastný. Na zahraničnej služobnej ceste sú poslankyne Národnej rady Slovenskej republiky Angelovičová a Belohorská. Panie poslankyne a páni poslanci, v rokovaní prerušenej 53. schôdze Národnej rady budeme pokračovať bodom, a to je návrh vlády na skrátené legislatívne konanie o vládnom návrhu zákona o zvýšení výsluhových príspevkov a výsluhových dôchodkov zo sociálneho zabezpečenia vojakov v roku 2001 . Návrh vlády ste dostali ako tlač 1225. Súčasťou návrhu vlády je aj návrh uznesenia Národnej rady. Z poverenia vlády Slovenskej republiky návrh odôvodní minister obrany Slovenskej republiky Jozef Stank. Nech sa páči, pán minister, máte slovo. J. Stank, minister obrany SR: Vážené panie poslankyne, vážení páni poslanci, vážený pán predsedajúci, podľa zákona č. 114/1998 Z. z. o sociálnom zabezpečení vojakov v znení zákona č. 257/2001 Z. z. sa výsluhové príspevky a výsluhové dôchodky zvyšujú s prihliadnutím na rast životných nákladov a s prihliadnutím na rast priemerného služobného príjmu profesionálnych vojakov. Takéto zvýšenie sa má vykonať najskôr odo dňa zvýšenia dôchodkov vyplácaných Sociálnou poisťovňou. Dôchodky vyplácané Sociálnou poisťovňou sa zvýšili zákonom č. 358/2001 Z. z. s účinnosťou od 1. októbra tohto roku. Keďže sú splnené podmienky na zvýšenie výsluhových príspevkov a výsluhových dôchodkov, je potrebná zákonná úprava ich zvýšenia. K tejto zákonnej úprave nemohlo prísť pred zákonnou úpravou zvýšenia dôchodkov vyplácaných Sociálnou poisťovňou. Návrh zákona o zvýšení výsluhových príspevkov a výsluhových dôchodkov zo sociálneho zabezpečenia vojakov v roku 2001, ktorý je vypracovaný mimo Plánu legislatívnych úloh vlády Slovenskej republiky na rok 2001, navrhuje zvýšiť dôchodky od 1. decembra 2001. Predkladám preto v súlade s ustanovením § 89 zákona č. 350/1996 Z. z. o rokovacom poriadku Národnej rady Slovenskej republiky návrh na jeho prerokovanie v skrátenom legislatívnom konaní. Prosím, aby ste podporili prerokovanie návrhu zákona o zvýšení výsluhových príspevkov a výsluhových dôchodkov zo sociálneho zabezpečenia vojakov v skrátenom legislatívnom konaní. Ďakujem.
P. Paška, predseda NR SR: (2008-06-17):
(Hlasovanie.) 128 prítomných, 80 za, 2 boli proti, 21 sa zdržalo, 25 nehlasovalo. Konštatujem, že sme prijali návrh pána poslanca Mečiara a program 24. schôdze bude rozšírený o bod, ktorým je návrh uznesenia v súvislosti s predajom vodného diela. (Reakcia z pléna.) Pán poslanec Mikloško.
Blaha, Ľuboš, poslanec NR SR (2012-09-13):
Ďakujem pekne. Vážená pani podpredsedníčka, ďakujem za precíznu analýzu a najmä tú komparáciu so štátmi Európskej únie, ktorá jasne ukazuje, že Slovensko sa touto zmenou konečne posúva od toho banánového, latinskoamerického, polootrokárskeho režimu k tomu, čo je typické pre Európsku úniu, pre Európu, k sociálnej ochrane a k rovnováhe. Ja rozumiem tomu, že existujú dva rôzne názory na to, ako má byť upravený Zákonník práce a celkovo pracovnoprávne vzťahy. Jeden je ten pravicový, ktorý tu už kolegovia stačili čiastočne predstaviť. To je model, že aby sme si uchránili svoju konkurencieschopnosť, tak dajme tým zamestnávateľom všetko. Nech, pre mňa, za mňa, môžu aj zbičovať zamestnancov. To by ste boli najradšej, páni kolegovia. Ale vy by ste si mali uvedomiť, že už nežijeme v otrokárskom zriadení, ktorého ste aj nejakými latentnými obhajcami. Žijeme v demokratickej, v demokratickej a sociálnej Európe, pán kolega (Výkrik v sále.), ktorý na mňa kričí. A preto by sme mali obhajovať tie sociálne práva občanov, ktoré sú obsiahnuté aj v Charte základných práv Európskej únie, pán Brocka. (Prerušenie vystúpenia predsedajúcou.)
B. Bugár, podpredseda NR SR: (2004-06-25):
(Hlasovanie.) Prítomných je 114 poslancov, za 28, proti 65, zdržalo sa 19, nehlasovali 2. Tento procedurálny návrh sme neodsúhlasili. Nech sa páči.
Kollár, Boris, predseda NR SR (2022-02-22):
S procedurálnym návrhom vystúpi pán poslanec Fico, nech sa páči.
P. Hrušovský, podpredseda NR SR: (2002-05-15):
Návrh sme schválili. Ďalší návrh. A. Juriš, poslanec: Teraz prosím, pán predsedajúci, aby ste dali hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený vládny návrh zákona na prerokovanie štyrom výborom, a to ústavnoprávnemu výboru, výboru pre hospodárstvo, privatizáciu a podnikanie, výboru pre pôdohospodárstvo, výboru pre životné prostredie a ochranu prírody. Ďalej aby týmto hlasovaním za gestorský výbor určila Výbor Národnej rady Slovenskej republiky pre pôdohospodárstvo s tým, že určené výbory vládny návrh zákona prerokujú v termíne do 30 dní a gestorský výbor do 32 dní od dnešného prerokovania.
Pellegrini, Peter, predseda NR SR (2015-02-05):
Vážené panie poslankyne, vážení páni poslanci, je 14.00 hod., budeme pokračovať v našom rokovaní. A keďže je štvrtok, podľa zákona o rokovacom poriadku nasleduje hodina otázok , ktorú týmto teraz otváram. Poslanci písomne položili včera do 12.00 hod. celkovo pätnásť otázok na predsedu vlády a na členov vlády dvadsaťsedem otázok, overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Poprosím teraz pána predsedu vlády Roberta Fica, aby oznámil, kto z členov vlády bude odpovedať na otázky za neprítomných členov vlády. Pán predseda, máte slovo.
P. Hrušovský, predseda NR SR: (2005-06-22):
Poprosím teraz pani poslankyňu Muškovú, aby z poverenia skupiny navrhovateľov v Národnej rade odôvodnila návrh poslancov Národnej rady Slovenskej republiky Ľudmily Muškovej a Róberta Madeja na vydanie zákona, ktorým sa mení a dopĺňa zákon č. 235/1998 Z. z. o príspevku pri narodení dieťaťa, o príspevku rodičom, ktorým sa súčasne narodili tri deti alebo viac detí, alebo ktorým sa v priebehu dvoch rokov opakovane narodili dvojčatá a ktorým sa menia ďalšie zákony v znení neskorších  predpisov . Návrh prerokúvame ako tlač 1200. Nech sa páči, pani poslankyňa, máte slovo.
J. Izák, minister životného prostredia SR: (2007-12-11):
Protokol bol schválený, vystavený na podpis na mimoriadnom stretnutí strán Aarhuského dohovoru 21. až 23. mája 2003, ktoré sa uskutočnilo v rámci piatej ministerskej konferencie „Životné prostredie pre Európu“ v Kyjeve. Je prvým medzinárodným právne záväzným dokumentom o registroch únikov a prenosov znečisťujúcich látok. Cieľom protokolu je skvalitniť prístup verejnosti k informáciám vytvorením ucelených integrovaných celoštátnych registrov únikov a prenosov znečisťujúcich látok. Účelom registrov je prispieť k posilneniu prístupu verejnosti k informáciám týkajúcim sa ochrany životného prostredia a k podpore šetrnejšieho správania sa. Záväzky protokolu sú obsiahnuté v zákone č. 205/2004 Z. z. o zhromažďovaní, uchovávaní a šírení informácií o životnom prostredí a o zmene a doplnení niektorých zákonov a v jeho vykonávacej vyhláške č. 414/2007 Z. z. Návrh na vyslovenie súhlasu schválila vláda Slovenskej republiky 24. októbra 2007. Vážený pán predseda, vážené pani poslankyne, vážení páni poslanci, dúfam, že návrh na vyslovenie súhlasu s protokolom schválite. Ďakujem pekne.
Laššáková, Jana, podpredsedníčka NR SR (2014-05-29):
Pán poslanec, chcete položiť doplňujúcu otázku? Áno, nech sa páči.
Paška, Pavol, predseda NR SR (2014-05-14):
(Hlasovanie.) 132 prítomných, 113 za, 18 sa zdržali, 1 nehlasoval. Návrh sme schválili. Ešte, pán poslanec, vás požiadam o uvedenie hlasovania v prvom čítaní o vládnom návrhu zákona o správe, prevádzke a používaní informačného systému Centrálny elektronický priečinok pri dovoze, vývoze a tranzite tovaru. [Hlasovanie o vládnom návrhu zákona o správe, prevádzke a používaní informačného systému Centrálny elektronický priečinok pri dovoze, vývoze a tranzite tovaru a o doplnení zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) , tlač 967.]
Laššáková, Jana, podpredsedníčka NR SR (2014-11-10):
S reakciou pán poslanec Hlina.
Cmorej, Peter, poslanec NR SR (2021-11-11):
Pán predsedajúci, dajte, prosím, hlasovať o pozmeňujúcom návrhu pani poslankyne Bittó Cigánikovej, ktorý je označený číslom 10, bol podaný ako deviaty. Je to zmena z 96 hodín na 24 hodín.
Zmajkovičová, Renáta, podpredsedníčka NR SR (2014-06-11):
Pán spravodajca bol uzatvoril rozpravu. Vyhlasujem všeobecnú rozpravu za skončenú. A, prepáčte, prerušujem rokovanie o tomto bode programu. Pokračujeme v prerušenej rozprave v prvom čítaní o návrhu poslancov Jána Hudackého, Jána Figeľa a Pavla Zajaca na vydanie zákona o ochrane subdodávateľov pri verejnom obstarávaní (tlač 985). Prosím poslanca Jána Hudackého, aby zaujal miesto určené pre navrhovateľov, a spravodajcu z výboru pre hospodárske záležitosti poslanca Jozefa Mikuša, aby zaujal miesto určené pre spravodajcov. Do rozpravy je ešte ústne prihlásený pán poslanec Pavol Zajac, ktorému odovzdávam slovo. Nie je tu, takže ako posledný. A vyhlasujem tým pádom všeobecnú rozpravu za skončenú. A chcem sa spýtať, pán poslanec ako navrhovateľ, chcete zaujať stanovisko? Nech sa páči. (Pokračovanie rokovania o návrhu poslancov Národnej rady Slovenskej republiky Jána Hudackého, Jána Figeľa a Pavla Zajaca na vydanie zákona o ochrane subdodávateľov pri verejnom obstarávaní a o zmene a doplnení niektorých zákonov v znení neskorších predpisov , tlač 985.)
Grendel, Gábor, podpredseda NR SR (2020-11-03):
Prezentujme sa a hlasujme. (Hlasovanie.) Prítomných 109 poslancov, za 108, proti nikto, zdržal sa 1, nehlasovalo 0 poslancov. Konštatujem, že Národná rada na návrh vlády rozhodla, že aj vládny návrh zákona o podpore cestovného ruchu prerokuje v skrátenom legislatívnom konaní. Teraz prosím povereného člena výboru pre financie a rozpočet poslanca Milana Kuriaka, aby uviedol hlasovanie o bode 47 schváleného programu, ktorým je prvé čítanie o návrhu skupiny poslancov na vydanie zákona, ktorým sa dopĺňa zákon č. 582/2004 Z. z. o miestnych daniach a miestnom poplatku za komunálne odpady, tlač 294. Nech sa páči, pán poslanec, máte slovo. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov , tlač 294.)
Kišš, Štefan, poslanec NR SR (2023-12-12):
Ďakujem pekne, Simona, že si pomenovala tiež dôsledky opatrenia, ktoré, ktoré znižuje dôchodky budúcim dôchodcom. Myslím si, že to treba viackrát zopakovať, aby si to vypočuli všetci poslanci koalície. Počas tvojej rozpravy som ich narátal v pléne sedem vrátane teda pána spravodajcu, predsedajúceho. Teraz je ich už trošku viacej, ale teda keby sa veľmi pravidelne prestriedali, tak to znamená, že stačí, že to povieme desaťkrát a si to vypočuje každý, keď budú teda vždycky každý desiaty poslanec v pléne. Doteraz ste nám zobrali z II. piliera 130 eur v priemere, ako sme vraveli aj kolegyňa Petrík. Týmto presunom z II. piliera nám beriete ďalšie desiatky na dôchodkoch. A nielen to. Ako som hovoril vo svojom vystúpení, ako som hovoril vo svojom vystúpení, beriete peniaze aj súčasným dôchodcom, pretože to, ako sa predražia, predraží obsluha dlhu, tak vďaka tomu dnes zaplatíte 13. dôchodky súčasným dôchodcom, ale keby ste, keby ste dôsledne konsolidovali a nezvyšovali dlh, tak v kampani v roku 2026-2027 by ste mohli dôchodcom zaplatiť 13. dôchodok, 14. dôchodok, 15. dôchodok, dokonca možno aj 16. dôchodok. Pán predseda, to by bola predvolebná kampaň, čo poviete?
P. Paška, predseda NR SR: (2010-03-09):
(Hlasovanie.) 128 prítomných, 53 za, 21 proti, 51 sa zdržalo, 3 nehlasovali. Návrh sme neschválili.
Hrušovský, Pavol, podpredseda NR SR (2010-12-02):
Hlasujeme. (Hlasovanie.) 144 prítomných, 78 za, 9 proti, 57 sa zdržalo. Pozmeňovací návrh pod bodom 2 pána poslanca Novotného sme schválili. Prosím, ďalší návrh.
Bugár, Béla, podpredseda NR SR (2018-06-19):
Prezentujme sa a hlasujme o návrhoch zo spoločnej správy. (Hlasovanie.) Prítomných 142, za 115, zdržalo sa 27 poslancov. Tieto body zo spoločnej správy sme schválili. Nech sa páči.
Grendel, Gábor, podpredseda NR SR (2021-11-10):
Sedem faktických poznámok na vaše vystúpenie, pán poslanec. Informácia pre ostatných kolegov, že o jedenástej budeme mať jedno hlasovanie, aby ste prípadne dali vedieť svojim kolegom. Takže, nech sa páči, ako prvý s faktickou poznámkou pán poslanec Kočiš.
Krajčír, Ľuboš, poslanec NR SR (2020-04-22):
Pán predsedajúci, keďže sme hlasovali o pozmeňujúcich návrhoch zo spoločnej správy, o pozmeňujúcich návrhoch, ktoré odzneli v rozprave, mám splnomocnenie gestorského výboru, otvorte, prosím, rozpravu. Sme v treťom čítaní, otvorte, prosím, rozpravu.
Hrnčiar, Andrej, podpredseda NR SR (2016-10-19):
Ďakujem. Končím možnosť nahlásiť sa s faktickými poznámkami. Na vystúpenie pána poslanca dve faktické poznámky. Nech sa páči, pán poslanec Krajniak.
Šimečka, Michal, podpredseda NR SR (2024-02-02):
Ďakujem. Pán poslanec Štefunko.
Jahnátek, Ľubomír, poslanec NR SR (2010-07-08):
Sľubujem. (Potlesk.)
Blaha, Ľuboš, poslanec NR SR (2013-09-12):
Ďakujem pekne, pán minister. Mňa by ešte zaujímalo, či prinieslo niečo nové stretnutie, o ktorom viem, že ste mali ešte dnes s ministrom zahraničných vecí Ukrajiny o vzťahu k Východnému partnerstvu. Ďakujem.
Z. Kramplová, poslankyňa: (2007-03-28):
Tento pozmeňujúci návrh akceptuje najmä verejný záujem a záujem obcí, ktorých sa to priamo dotýka pri ťažbe nerastov, z ktorých sa získavajú kovy, rovnako ako vyššieho územného celku. Podľa môjho názoru práve povolenie ministerstva životného prostredia veľmi inteligentne nahrádza výnimku, ktorá bola spochybnená v predchádzajúcom návrhu. Pozmeňujúci návrh k vládnemu návrhu zákona, ktorým sa mení a dopĺňa zákon č. 44/1988 Zb. o ochrane a využití nerastného bohatstva v znení neskorších predpisov. Po prvé. V čl. I bod 22 § 30 ods. 5 a 6 znejú: „Pri otvárke, príprave, dobývaní, úprave a zušľachťovaní nerastov a pri likvidácii banských diel sa použije technológia, ktorá je v súlade s princípom trvalo udržateľného rozvoja s podmienkami ochrany životného prostredia alebo jeho zložiek podľa osobitných predpisov a s najlepšími dostupnými technológiami podľa osobitného predpisu. Na použitie technológie kyanidového lúhovania je nevyhnutné povolenie Ministerstva životného prostredia Slovenskej republiky. Toto povolenie môže byť vydané len na základe písomnej žiadosti organizácie, ktorá mieni túto technológiu použiť.“ Šiesty odsek. „O vydaní povolenia podľa ods. 5 druhej vety rozhodne Ministerstvo životného prostredia Slovenskej republiky do 60 dní odo dňa doručenia žiadosti o vydanie povolenia. Ministerstvo životného prostredia Slovenskej republiky žiadosť o vydanie povolenia zamietne, ak žiadateľ k predmetnej žiadosti nepriloží nasledovné prílohy: po a technický popis technológie, na použitie ktorej sa povolenie žiada; po b preukázanie skutočností, že nie je možné použiť inú technológiu ako technológiu kyanidového lúhovania; po c súhlasné stanovisko obce, v katastrálnom území ktorej sa spracovanie, resp. úprava nerastov metódou kyanidového lúhovania má použiť, súhlasné stanovisko obce, v katastrálnom území ktorej má byť umiestnená skládka, úložisko, odkalisko a podobne odpadov z banskej činnosti a zo spracovania nerastov a obcí bezprostredne súvisiacich; po d súhlasné stanovisko vyššieho územného celku samosprávneho kraja a v územnom obvode ktorého sa obce uvedené v písm. c) nachádzajú. Súhlasné stanovisko obcí a vyššieho územného celku (samosprávneho kraja) podľa ods. 6 písm. c) a d) musí byť vydané formou uznesenia zastupiteľstva, inak je neplatné.“ Odôvodnenie. Cieľom navrhovaných úprav je zabezpečenie všeobecného zohľadňovania a rešpektovania verejného záujmu v oblasti ochrany životného prostredia, ako aj väčšia možnosť občanov prostredníctvom svojich volených orgánov vyjadrovať sa k problematike dotýkajúcej sa života občanov. Technológiu kyanidového lúhovania možno použiť len na základe povolenia Ministerstva životného prostredia Slovenskej republiky pri splnení súhlasu obce a príslušného územného celku. Ďakujem.
Zemanová, Anna, poslankyňa NR SR (2022-09-20):
To je po prečítaní, pán predseda, je po prečítaní procedurálneho návrhu.
Jurčík, Ľudovít, poslanec NR SR (2011-06-30):
Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárstvo, výstavbu a dopravu, Výboru Národnej rady Slovenskej republiky pre pôdohospodárstvo a životné prostredie; a ďalej, aby za gestorský výbor určila hlasovaním Výbor Národnej rady Slovenskej republiky pre hospodárstvo, výstavbu a dopravu a že určené výbory návrh zákona prerokujú v druhom čítaní vo výboroch do 26. augusta 2011 a v gestorskom výbore do 31. augusta 2011.
Šimečka, Michal, podpredseda NR SR (2023-12-13):
Takže nemáte procedurálny návrh.
Zs. Simon, minister pôdohospodárstva SR: (2003-11-05):
Vážený pán predsedajúci, vážené pani poslankyne, vážení páni poslanci, vzhľadom na to, že predmetný návrh zákona bol prerokovaný vo výboroch Národnej rady Slovenskej republiky, žiadam vás o jeho schválenie. Ďakujem vám za pozornosť.
Figeľ, Ján, podpredseda NR SR (2015-03-18):
Nech sa páči, Eva Horváthová.
Hrnčiar, Andrej, podpredseda NR SR (2016-05-19):
Pán poslanec ale už teraz fakt porušujete rokovací poriadok, lebo máte reagovať na predrečníka v rozprave k návrhu skupiny poslancov na vydanie zákona , ktorým sa mení a dopĺňa zákon Národnej rady, takže poprosím vás vypnúť mikrofón pánovi Dostálovi a pokračujeme faktickou poznámkou. Pani poslankyňa Cigániková. (Reakcia z pléna.) Ospravedlňujem sa, chcete pokračovať, poprosím o čas pre pána poslanca Dostála, ktorý bude teraz reagovať na predrečníka.
Laššáková, Jana, podpredsedníčka NR SR (2014-11-10):
Čo sa staráte?
Blanár, Juraj, podpredseda NR SR (2021-07-02):
Pán poslanec Eduard Kočiš.
Suja, Miroslav, poslanec NR SR (2021-02-04):
Ďakujem za slovo, pán predsedajúci. Ja podporujem tento návrh kolegu Kočiša, lebo je tam viacero dobrých bodov, vážení kolegovia, ale s niektorými máme problém a nerád by sme, aby sme sa zdržali a nepodporiť body, ktoré, s ktorými súhlasíme. Preto by som bol rád, keby sme tento návrh podporili, ktorý dal, a hlasovalo sa samostatne. Ďakujem.
P. Hrušovský, podpredseda NR SR: (2002-08-19):
(Hlasovanie.) Prítomných 94 poslancov, za 35 poslancov, proti 14 poslancov, zdržalo sa 39 poslancov, nehlasovalo 6. Neschválili sme pripomienku pod bodom číslo 5. G. Palacka, poslanec: Môžeme, pán predsedajúci, dať hlasovať o bode číslo 6.
Blaha, Ľuboš, poslanec NR SR (2020-07-23):
Pán minister, vy ste sa nám sem prišli spovedať a došli ste k záveru, že pán Matovič podvádza s diplomovkou, lebo môže, lebo je zanietený chlapec, potom preto, lebo obetoval rodinu, to, to si pamätáme, tu maminu zobral do tej Fabie a jazdili a jazdili, takže obetoval rodinu, a mal veľa peňazí a zamestnával 2 000 ľudí, to je argumentácia Igora Matoviča. A mimochodom takúto argumentáciu v 90. rokoch používali väčšinou veksláci a mafiáni s tými reťazami na krku, ktorí došli, hodili takto bankovky na stôl a kúpili si titul. Tak sa to robilo, áno, a Igor Matovič spravil to isté. Ale čo to má spoločné s komunizmom, preboha? Ja si pamätám vašu, pán Budaj, vašu argumentáciu, keď tu bol pred rokom a pol odvolávaný Andrej Danko. Prečítam vám správu: „Dankov plagiát je podľa opozičného poslanca Budaja prežitkom komunistického režimu. Uviedol to s tým, že ľudia si počas komunizmu zvykli vo všetkom klamať a ospravedlňovať to tým, že pomáhajú svojej rodine či svojim deťom.“ Čo ste dneska predviedli v priamom prenose vy, ale dneska to už bol slastný kapitalizmus. Tak som to pochopil správne, hej? Čiže aj v prípade Danka to je (potlesk) komunizmus a v prípade Matoviča je to kapitalizmus. Fantastické! Viete, ja mám pocit niekedy, že vy v tom OĽANO máte vyslovene takú módu, že prevracať kabáty. Pred rokom ´89 je v poriadku byť eštebák, je byť domovník a podobne a potom je treba sa zmeniť na veľkého revolucionára. Pred rokom 2020 je v poriadku nadávať Dankovi, že má odstúpiť, lebo je plagiátor, ale po voľbách 2020 je plagiátorstvo vlastne zanietenosť a obeta rodiny. Pán Budaj, viete, v tomto veku a s vašou históriou by som od vás očakával trošku dôstojnejšiu obhajobu a šliapete si po jazyku asi ako málokto. Prosím vás, neponižujte sa. Ja chápem, že nemôžete teraz hlasovať proti vlastnému šéfovi, ale niekedy je naozaj mlčať zlato. Ďakujem.
Hrnčiar, Andrej, podpredseda NR SR (2017-02-01):
Vážené panie poslankyne, vážení páni poslanci, skôr, ako budeme pokračovať v popoludňajšom rokovaní druhého dňa dvanástej schôdze Národnej rady Slovenskej republiky v prerušenej rozprave k tlači 362, chcem upresniť, že zajtra o deviatej hodine budeme pokračovať informáciou o rozhodnutiach o návrhu ceny za prístup do distribučnej siete a distribúciu plynu na rok 2017, bod 85, ktorú podá predseda Úradu pre reguláciu sieťových odvetví. Pokračujeme v prerušenej rozprave v prvom čítaní. Pardon, nech sa páči.